
Nr.  4194 din 20.04.2021





REFERAT DE APROBARE
la proiectul de hotărâre privind predarea către Ministerul Dezvoltării Lucrărilor Publice și Administrației prin Compania Naţională de Investiţii “C.N.I.” S.A., a amplasamentului şi asigurarea condiţiilor în vederea executării obiectivului de investiţii Proiect tip - „Construire bază sportivă TIP 1, str. Petőfi Sándor,  municipiul Marghita, județul Bihor”




	Prezentul referat de aprobare are la bază prevederile art. 6 alin(3) și art.30 alin(1)  și (2) din Legea nr. 24/2000, privind normele de tehnică legislativă pentru elaborarea actelor normative, republicată, cu modificările și completările ulterioare, reprezentând instrumentul de prezentare și motivare a proiectului de hotărâre privind predarea către Ministerul Dezvoltării Lucrărilor Publice și Administrației prin Compania Naţională de Investiţii “C.N.I.” S.A., a amplasamentului şi asigurarea condiţiilor în vederea executării obiectivului de investiţii Proiect tip - „Construire bază sportivă TIP 1, str. Petőfi Sándor nr. municipiul Marghita, județul Bihor”. 
	Municipiul Marghita deține în patrimoniul public al localității un stadion construit în anii 60-70. În prezent, această bază sportivă se află într-o stare avansată de degradare, tribunele acesteia prezentând un real pericol. La fel, dotările ce deservesc stadionul (vestiare, grupuri sanitare, magazii de echipamente, etc), sunt uzate atât fizic cât și moral. În acest context Municipiul Marghita a considerat oportună solicitarea unei finanțări din partea Companiei Naţionale de Investiţii “C.N.I.” S.A , în vederea construirii unei baze sportive noi și moderne de aproximativ 13.202 mp care va avea următoarele funcțiuni:
· Teren sportiv fotbal 105m x 68m, cu nocturnă și tribune pentru 500 spectatori
· Teren sportiv mic 20m x g40m (minifotbal, handbal, baschet, etc)
· Clădire vestiare și administrativă 
· Parcare autovehicule și autocar

	Având în vedere:
· Depunerea de către municipiul Marghita a adresei cu nr. 10088 din 18.11.2020 prin care se solicită includerea în Programul Național de Construcții de Interes Public sau Social, Subprogramul  ”Complexuri sportive” a investiției „Construire bază sportivă TIP 1, str. Petőfi Sándor,  municipiul Marghita, județul Bihor”  
· Adresa C.N.I. – S.A. cu nr. 16933 din 10.04.2021 prin care ne informează că obiectivul de investiții „Construire bază sportivă TIP 1, str. Petőfi Sándor, municipiul Marghita, județul Bihor” a fost introdus pe Lista sinteză a subprogramului ”Complexuri sportive” aprobată prin Ordin M.D.L.P.A. nr. 409 din 24.03.2021 și prin care se solicită Hotărârea beneficiarului privind predarea amplasamentului destinat construcției pe perioada realizării investiției, pe bază de protocol, liber de orice sarcini, către Ministerul Dezvoltării, Lucrărilor Publice și Administrației prin C.N.I. care va realiza investiția,
solicit Direcției Tehnice să întocmească Raportul de specialitate la proiectul de hotărâre privind predarea către Ministerul Dezvoltării Lucrărilor Publice și Administrației prin Compania Naţională de Investiţii “C.N.I.” S.A., a amplasamentului şi asigurarea condiţiilor în vederea executării obiectivului de investiţii Proiect tip - „Construire bază sportivă TIP 1, str. Petőfi Sándor,  municipiul Marghita, județul Bihor”.

